Torino

Torino (en piemontés Turin, en italiano Torino) ye una ciudat situada en o centro d'a Piemont, en o norte d'Italia, sobre o río Po y con una población de 907.108 habitants. Ye a capital d'a Piemont y d'a ciudat metropolitana de Torino. Ye a seu de l'archidiocesi de Torino. Un grupo de edificios d'a ciudat, as Residencias d'a casa real de Saboya, fan parte d'a Organización d'as Ciudaz d'o Patrimonio d'a Humanidat. Historia Dende os suyos remotos oríchens celta-ligurs, estió una aldeya agricola, parte de l'Imperio Romano, d'o Reino Ostrogodo d'Italia y parte d'o marquesau de Monferrat d'o Sacro Imperio Romano Chermanico. En os sieglos XII y XIII estió una ciudat libre. En o 1280 pasó a la casa de Saboya. En o sieglo XVI (1563) Torino se convertió en capital d'o ducado de Saboya. Ocupada por os franceses en 1536–1562, tornó a os Duques de Saboya con Manuel Filiberto. En o sieglo XIX se convertió en un centro d'os que empentaban a Unidat d'Italia y mas tarde en capital d'o nuevo reino con Víctor Manuel II. Dimpués d'o Risorgimento, Torino estió capital d'o Reino de Italia dende 1861 dica 1865, títol que pasó por un breu periodo a Florencia y dimpués a Roma. Esporte Competicions esportivas Torino estió a seu d'os Chuegos Olimpicos d'hibierno en a suya ventena edición en 2006. Referencias Vinclos externos Se veigan as imáchens de Commons sobre Torino. (it) Pachina web oficial municipal.